ປະຊາຊົນກໍາປູເຈຍສ່ວນໃຫຍ່ ມີຄວາມພໍໃຈ ນໍາປະເທດ ຂອງພວກເຂົາເຈົ້າ
ການສໍາຫລວດຂອງສະຖາບັນ IRI ຊີ້​ໃຫ້​ເຫັນວ່າ ¾ ຂອງ ປະຊາຊົນ ໃນກໍາປູເຈຍແມ່ນພໍໃຈ ໃນທິດທາງທີ່ປະເທດ ຂອງເຂົາເຈົ້າ ກໍາລັງດໍາເນີນໄປຢູ່ ໃນເວລານີ້.
ການສໍາຫລວດຂອງສະຖາບັນ Republican ນາໆຊາດ ຫລື IRI ຊຶ່ງເປັນ ອົງການຈັດຕັ້ງ ຢູ່ໃນສະຫະລັດ ຊີ້ໃຫ້ເຫັນວ່າ ¾ ຂອງປະຊາຊົນໃນກໍາປູເຈຍ ແມ່ນພໍໃຈໃນແນວທາງທີ່ ປະເທດຂອງພວກເຂົາເຈົ້າກໍາລັງກ້າວເດີນໄປໃນຂະນະນີ້ ສ່ວນພວກທີ່ບໍ່ເຫັນພ້ອມນັ້ນກ່າວ ວ່າ ການສໍ້ລາດບັງຫຼວງ ແມ່ນເປັນບັນຫາຮ້ອງທຸກທີ່ສໍາຄັນທີ່ສຸດ ສໍາລັບພວກເຂົາເຈົ້າ ການສໍາຫລວດຂອງສະຖາບັນ Republican ນາໆຊາດ ຫລື International Republican Institute ຫລື IRI ພົບວ່າ 76% ຂອງຊາວກໍາປູເຈຍແມ່ນພໍໃຈນໍາສະພາບ ການທີ່ເປັນຢູ່ໃນປັດຈຸບັນນີ້ໃນປະເທດຂອງເຂົາເຈົ້ານັ້ນ ພວກເຂົາເຈົ້າໄດ້ອ້າງເຖິງການປັບປຸງໃນດ້ານໂຄງລ່າງພື້ນ ຖານຕ່າງໆ ເຊ່ນ ຖະໜົນຫົນທາງ, ໂຮງຮຽນແລະສຸກສາ ລາ ທີ່ດີຂຶ້ນ ສະຖາບັນ IRI ທີ່ທໍາງານເພື່ອສົ່ງເສີມປະຊາທິປະໄຕ ໄດ້ ນຳເອົາຜົນການສຳຫລວດດັ່ງກ່າວ ອອກເຜີຍແຜ່ຢູ່ນະ ຄອນຫລວງພະນົມເປັນໃນວັນສຸກ ວັນທີ 21 ເດືອນມັງ ກອນ ຜ່ານມານີ້ ທ່ານ John Willis ຫົວໜ້າຫ້ອງການປະຈຳ ກຳປູເຈຍ ຂອງສະຖາບັນ IRI ທີ່ໄດ້ຮັບທຶນ ຈາກລັດຖະບານສະຫະລັດເປັນສ່ວນໃຫຍ່ນັ້ນ ກ່າວວ່າຕົວເລກນີ້ແມ່ນລຸດລົງໜ້ອຍນຶ່ງຈາກ ທ່າອ່ຽງສູງສຸດ 82% ເມື່ອສອງປີກ່ອນນີ້ ແຕ່ ກໍຖືວ່າຍັງເປັນອັດຕາສ່ວນທີ່ສູງຢູ່ ເມື່ອທຽບ ໃສ່ມາດຕະຖານທົ່ວໂລກ ທ່ານ Willis ໃຫ້ຂໍ້ສັງເກດວ່າ ເກືອບຮອດ ¼ ຂອງປະຊາຊົນກຳປູເຈຍທີ່ເຂົ້າຮ່ວມການ ສຳຫລວດນັ້ນ ຄິດວ່າກຳປູເຈຍກຳລັງ ກ້າວໄປໃນທິດທາງທີ່ບໍ່ຖືກຕ້ອງ ຊຶ່ງທ່ານ ກ່າວດັ່ງ ນີ້: ສະຖາບັນ IRI ໄດ້ທຳການສຳຫລວດດັ່ງກ່າວ ໃນກາງປີ 2010 ໂດຍໄດ້ສອບຖາມຜູ້ໃຫຍ່ 2 ພັນຄົນ ການສະຫລວດຍັງໄດ້ພົບວ່າ ຊາວກຳປູເຈຍຄິດວ່າບັນຫາອັນໃຫຍ່ທີ່ສຸດທີ່ປະເທດຊາດກໍາ ລັງປະເຊີນຢູ່ໃນເວລານີ້ ກໍຄືການດໍາເນີນຄວາມພະຍາຍາມເພື່ອປັກປັນເຂດຊາຍແດນ ກັບ ໄທ ແລະຫວຽດນາມ ກຳປູເຈຍກຳລັງເຮັດວຽກຮ່ວມກັບປະເທດທັງສອງ ເພື່ອຕົກລົງກັນກ່ຽວກັບເຂດແດນທີ່ຍາວຢຽດກວ່າພັນກິໂລແມັດນັ້ນ ຄວາມເຄັ່ງຕຶງກັບໄທກ່ຽວກັບເລື້ອງນີ້ແມ່ນຢູ່ໃນລະດັບສູງໃນຊຸມປີໝໍ່ໆມານີ້, ແລະທະຫານຂອງທັງສອງຝ່າຍ ກໍໄດ້ ເສຍຊີວິດໄປຫລາຍຄົນ ໃນການປະທະກັນຕາມຊາຍແດນນັ້ນ ພວກຊາວໄຮ່ນາບາງຄົນ ພາກັນຈົ່ມວ່າພວກເຂົາເຈົ້າກໍາລັງສູນເສຍທີ່ດິນໃຫ້ແກ່ຫວຽດນາມ ຊຶ່ງເປັນການກ່າວຫາທີ່ເຮັດໃຫ້ລັດຖະບານກຳປູເຈຍທີ່ມີຄວາມສຳພັນອັນແໜ້ນແຟ້ນ ກັບລັດຖະບານຮາໂນ່ຍນັ້ນ ມີຄວາມບໍ່ພໍໃຈ ກ່ຽວກັບເລື້ອງນີ້ ທ່ານ Willis ມີຄວາມເຫັນວ່າ: ນອກນັ້ນ ການສໍາຫລວດຍັງໄດ້ຖາມປະຊາຊົນກ່ຽວກັບສິດໃນການເປັນເຈົ້າຂອງດິນ, ຊຶ່ງເປັນເລື້ອງສຳຄັນສຳລັບປະເທດທີ່ມີພົນລະເມືອງສ່ວນໃຫຍ່ ອາໃສຢູ່ເຂດຊົນນະບົດນັ້ນ ເຄິ່ງນຶ່ງຂອງຜູ້ໃຫ້ຄຳຕອບທີ່ມາຈາກເຂດຊົນນະບົດບອກວ່າ ພວກເຂົາເຈົ້າມີດິນ ໜ້ອຍກວ່າ 1 ເຮັກຕາ ແລະສ່ວນຫລາຍດິນຂອງພວກເຂົາເຈົ້າກໍບໍ່ໄດ້ຮັບການ ຊົນລະປະທານໃສ່ໄຮ່ນາຂອງພວກເຂົາເຈົ້າຢ່າງພຽງພໍ 7% ຂອງຜູ້ເຂົ້າຮ່ວມຕອບຄຳຖາມໃນການສຳຫລວດດັ່ງກ່າວ ຍັງໄດ້ເວົ້າວ່າມີບາງຄົນໄດ້ພະຍາ ຍາມທີ່ຈະລັກເອົາດິນຂອງພວກ ເຂົາເຈົ້າໃນໄລຍະ 3 ປີມານີ້ ພວກເຈົ້າຂອງດິນຫລາຍຄົນ ແລະກຸ່ມສິດທິມະນຸດຕ່າງໆເວົ້າວ່າ ຜູ້ຮັ່ງມີມັກຂັບໄລ່ຊາວນາ ໃຫ້ໜີອອກຈາກດິນຂອງຕົນ ເພື່ອຈະຫລີກທາງໃຫ້ແກ່ໂຄງການສ້າງສາພັດທະນາ ບໍ່ມີໂຄສົກລັດຖະບານຄົນໃດ ຫວ່າງພໍທີ່ຈະອອກຄຳເຫັນກ່ຽວກັບການສຳຫລວດນີ້ ແຕ່ວ່າພວກກຸ່ມສົ່ງເສີມສິດທິມະນຸດມັກຈະຈົ່ມເປັນປະຈໍາວ່າ ປະເທດຊາດກໍາລັງກ້າວເດີນໄປໃນທິດທາງທີ່ຜິດພາດ ພວກເຂົາເຈົ້າວ່າ ລັດຖະບານບໍ່ອະນຸໂລມຕໍ່ການຕຳໜິຕິຕຽນ ແລະກໍໃຊ້ການດໍາເນີນຄະດີໃນສານ ແລະການຂົ່ມຂູ່ເພື່ອຂູ່ຂວັນພວກທີ່ຕິຕຽນລັດຖະບານ ໃຫ້ຢ້ານກົວ ຜົນການສໍາຫລວດຂອງສະຖາບັນ IRI ສໍ່ສະແດງວ່າ ສຽງຈົ່ມວ່າກ່ຽວກັບຄວາມເປັນຫ່ວງ ຂອງພວກຊາວກໍາປູເຈຍເຫລົ່ານັ້ນ ແມ່ນບໍ່ຄອ່ຍດັງເທົ່າໃດ ຢ່າງໜ້ອຍກໍໃນເວລານີ້ ຊຶ່ງ ຊາວກຳປູເຈຍສ່ວນໃຫຍ່ ແມ່ນພະຍາຍາມດິນຮົນຕໍ່ສູ້ເພື່ອໃຫ້ດຳລົງຊີວິດຢູ່ໄປໄດ້ ໂດຍ ການທໍາມາຫາກິນລ້ຽງຊີບບົນຜືນແຜ່ນດິນນັ້ນ